PASIŪLYMAS

Dėl LIETUVOS RESPUBLIKOS SU NEKILNOJAMUOJU TURTU SUSIJUSIO KREDITO ĮSTATYMo NR. XII-2769 3, 242 IR 37 STRAIPSNIŲ PAKEITIMO IR ĮSTATYMO PAPILDYMO IV1 SKYRIUMI

ĮSTATYMo

XIVP-4127(2)

2024-10-01

Vilnius

Eil. Nr.	Siūloma keisti	Pasiūlymo turinys

str.	str. d.	p.

241	1-3	Argumentai: Remiantis Lietuvos banko duomenimis, Lietuvoje 2024 m. balandžio mėn. 346 tūkst. Lietuvos gyventojų turėjo bent vieną būsto paskolą. Nuo 2021 m. sparčiau augant bankų palūkanoms daugelis šeimų susidūrė su dideliais iššūkiais. Pagal dabartinius skaičiavimus refinansuojant 100 tūkst. eurų paskolą administraciniai ir kiti su būsto paskolos refinansavimu susiję mokesčiai gyventojui siekia daugiau nei 1 000 eurų. Norint refinansuoti būsto paskolą taip pat neretai tenka ir kelis kartus kreiptis tiek į savo, tiek į naująjį finansuotoją, pateikti naują nekilnojamojo turto vertinimą, susimokėti už buvusios sutarties nutraukimą ir kt. Su nekilnojamuoju turtu susijusio kredito įstatymo projekte numatoma, jog žmonėms pakaktų kreiptis į naują kredito davėją, o šis atliktų didžiąją dalį refinansavimo procedūrų. Tačiau pirminiame projekte Kredito gavėjas turi teisę refinansuoti kreditą arba pakeisti kredito sutartį tik vieną kartą per 2 metus. Tai yra neteisinga kredito gavėjo atžvilgiu, kadangi 2 metus jis bus įpareigotas likti toje pačioje kredito įstaigoje nors kitos siūlytų kur kas geresnes sąlygas. Siūloma kad pats kredito gavėjas galėtų apsispręsti kaip dažnai jis norėtų refinansuoti paskolą. Turėjome panašią situaciją energetikos rinkoje, kuomet vartotojams norint keisti elektros tiekėją buvo taikomos baudos. Šių metų pradžioje Europos komisija patvirtino, kad vartotojai gali laisvai rinktis elektros tiekėją, o jei netenkina jų paslaugos – keisti į kitą, netaikant baudų. Pasiūlymas: Pakeisti Lietuvos Respublikos Su nekilnojamuoju turtu susijusio kredito įstatymo Nr. XII-2769 3, 24-2, 37 straipsnių pakeitimo ir Įstatymo papildymo IV-1 projekto Nr. XIVP-4127(2). ,,Išbraukti 241 straipsnio 1-3 dalis: 241 straipsnis. Refinansavimo supaprastinta tvarka sąlygos 1. Šiame skyriuje nustatyti reikalavimai taikomi šio įstatymo 2 straipsnio 1 dalies 1 punkte nurodytoms kredito sutartims, kai yra visos šios sąlygos: 1) nauja kredito sutartimi nekeičiama pagal pradinę kredito sutartį likusi grąžinti kredito suma; 2) įsipareigojimų pagal naują kredito sutartį įvykdymas užtikrinamas pagal pradinę kredito sutartį. hipoteka įkeistu nekilnojamuoju turtu ir (ar) turtine teise; 3) nauja kredito sutartimi nenustatoma ilgesnė kredito sutarties galiojimo trukmė kaip pradinės kredito sutarties likusi galiojimo trukmė; 4) kreipimosi į naują kredito davėją dieną kredito gavėjas tinkamai vykdo finansinius įsipareigojimus pagal pradinę kredito sutartį, remiantis informacija iš registrų ir informacinių sistemų bei kitų šaltinių, įskaitant kredito gavėją, taip pat informacija, kurią kredito gavėjas pateikė kredito tarpininkui teikdamas prašymą suteikti kreditą. 2. Kredito davėjas, refinansuodamas kreditą, vadovaujasi šiame skyriuje nustatyta tvarka. jeigu tenkinamos visos šio straipsnio 1 dalyje nurodytos refinansavimo supaprastinta tvarka sąlygos. 3. Kredito gavėjas turi teisę refinansuoti kreditą arba pakeisti kredito sutartį. šiame skyriuje nustatyta tvarka ne dažniau kaip vieną kartą per 2 metus.

Teikia

Seimo narys	Valius Ąžuolas